双调・春闺怨
作者：乔吉
朝代：元

paragraphs: 雪月风花收拾够也，用心用力这时节，担儿上一担担风月。
途路赊，步步些些。
不系雕鞍门前柳，玉容寂寞见花羞，冷风儿吹雨黄昏后。
帘控钩，掩上珠楼，风雨替花愁。
黑海春愁浑无处躲，嫩香腻玉渐消磨，瘦呵也不似今春个。
无奈何，自画双蛾，添得越愁多。
薄命儿心肠较软，道声去也泪涟涟，这些时攒下春闺怨。
离恨天，几度前，羞见月儿圆。